קפיצה במוט

קפיצה במוט היא מקצוע המשתייך לענף האתלטיקה הקלה. המתחרה במקצוע זה ינסה לקפוץ מעל לרף שהונח בגובה מסוים, תוך כדי שימוש בריצה לתנופה ובמוט כדי לדחוף את עצמו כלפי מעלה ברגע הניתור. היכולות הנדרשות מקופץ במוט הן מהירות, זריזות ושליטה בטכניקת הקפיצה. כמו כן, גם בחירת המוט והתאמתו לקופץ מהווים גורמים משמעותיים במידת הצלחת הקפיצה.

התפתחות הספורט
מקורות הספורט, ככל הנראה, ביוון העתיקה. גם הקלטים באנגליה ובני האי כרתים העתיקים נהגו לקפוץ במוט - אבל לא כספורט, אלא כאמצעי לחצות תעלות, שוחות ושאר מקומות לא עבירים.

קפיצה במוט בצורה המוכרת לנו כיום תועדה לראשונה ב-1791, בבית ספר בשנפפנטאל, גרמניה . תיעודים נוספים קיימים משנת 1826 מבריטניה, שם נערכו תחרויות בהשתתפות 1300 מתחרים בסך הכל, בהן הקופצים הגיעו עד לגובה של 3.3 מטר. הענף התפשט לארצות הברית לקראת סוף המאה ה-19, שם החלו להשתמש במשטחי חול לצורך ריכוך הנחיתה על הקרקע. תחילה, מוטות הקפיצה היו עשויים מחומרים נוקשים כגון במבוק ואלומיניום. מוטות קפיצה גמישים נוצרו לראשונה באמצע המאה ה-20 מחומרים מרוכבים כגון פיברגלאס וסיבי פחמן, שאפשרו לקופצים להגיע לגבהים חדשים.

הספורט כיום
כיום, מקצוע הקפיצה במוט הוא אחד מארבעת מקצועות הקפיצה באתלטיקה, הוא ענף אולימפי וגם המקצוע השמיני בקרב עשר. מכיוון שהקפיצה במוט והקפיצה לגובה הן קפיצות אנכיות, התחרויות במקצועות אלה מנוהלות בצורה זהה. כל קופץ יכול לבחור את הגובה בו הוא ירצה להתחיל להתחרות. לאחר מכן, הוא מקבל שלושה ניסיונות לעבור את הגובה. אם הקופץ עובר את הגובה, הוא עובר לגובה הבא, שם יהיו לו עוד שלושה ניסיונות. אם הקופץ מפיל את הרף שלוש פעמים ברציפות, הוא מודח מהתחרות, והגובה הרב ביותר שהוא עבר ירשם כתוצאתו. במהלך התחרות, הקופצים יכולים לדלג על גבהים. אם קופץ פוסל פעם אחת בגובה מסוים, הוא יכול לבחור לדלג על הגובה הזה, ולעבור לגובה הבא, אך הוא יקבל רק שני ניסיונות לעבור אותו. בדומה לכך, אם קופץ פוסל פעמיים בגובה מסוים, הוא יכול לדלג לגובה הבא, אך הוא יקבל רק הזדמנות אחת לעבור אותו.

המתחרה שעבר את הגובה הרב ביותר, הוא המנצח בתחרות. אם תוצאתם של שני קופצים ומעלה זהה, המנצח הוא זה שפסל פחות פעמים בגובה האחרון אותו עבר. אם לשני קופצים כמות זהה של פסילות בגובה האחרון אותו עברו, הקופץ בעל כמות הפסילות הנמוכה ביותר בכל קפיצותיו, הוא המנצח.
במידה והשוויון נשמר, המתחרים ינסו לעבור גובה נוסף. במידה ויש שוויון בין שני קופצים שאינם מתחרים על מדליה, הם לרוב לא ידרשו לנסות לעבור עוד גובה, והשוויון ישמר.

המתקנים הנחוצים לצורך קיום תחרות קפיצה במוט, דומים למתקנים הנחוצים לקיום תחרות קפיצה לגובה - מזרן, רף, ועמודים מתכווננים, שבאמצעותם קובעים את גובה הרף.
אם המוט שאיתו האתלט קופץ עובר בגובהו את הרף והפילו, תינתן לאתלט פסילה, גם אם הצליח לעבור את הגובה. אם המוט נשבר במהלך ניסיון קפיצה, הקפיצה לא נחשבת, ולקופץ ניתן ניסיון נוסף.
לקופץ יש זמן מוגבל בו הוא צריך לבצע קפיצה. הזמן המוגבל משתנה בהתאם לרמת התחרות, ובהתאם למספר הקופצים שנשארו בתחרות. במידה והקופץ לא מצליח לקפוץ בפרק הזמן הזה, תירשם לו פסילה.

שיאי עולם
נשים
 אצטדיון - ילנה איסינבייבה (), קבעה 5.06 מטר, ב-28 באוגוסט 2009, בציריך שבשווייץ
 אולם - ג'ן שור (), קבעה 5.03 מטר, ב-30 בינואר 2016, בברוקפורט, ניו יורק שבארצות הברית
גברים
 אצטדיון - ארמנד דופלנטיס (), קבע 6.30 מטר ב-15 בספטמבר 2025, באליפות העולם שנערכה בטוקיו, יפן.
 אולם - ארמנד דופלנטיס (), קבע 6.27 מטר ב-28 בפברואר 2025, בפראן, קלרמון, צרפת.

מועדון 6 מטר
"מועדון 6 מטר" הוא כינוי לקופצים במוט שעברו את הגובה 6 מטרים.

בשנת 1985 סרגיי בובקה, באותה העת מברית המועצות, זכה להיות הקופץ הראשון שצלח את גבול 6 המטרים. "מועדון 6 מטר" מורכב מגברים בלבד.

אצטדיון
שםלאוםשיא אישי (מטר)שנה בה קבע את שיאו האישישנה בה עבר לראשונה 6 מטרארמנד דופלנטיס6.3020252018סרגיי בובקה / 6.1419941985אמנואיל קראליס6.0820252024קיי סי לייטפוט6.0720232023סם קנדריקס6.0620192017מקסים טרסוב6.0519991997דמיטרי מרקוב / 6.0520011998רנו לאבילני6.0520152009בראד ווקר6.0420082006אוקרט בריץ6.0319951995ג'ף הרטוויג6.0320001998טיאגו דה סילבה6.0320162016פיוטר ליסק  6.0220192018איגור טרנדנקוב6.0119961996טים מאק6.0120042004יבגני לוקיאננקו6.0120082008ביורן אוטו6.0120122012סטיבן הוקר6.0020082008רודיון גטאולין / 6.0019891989טים לובינגר6.0019971997טובי סטיבנסון6.0020042004פול ברג'ס6.0020052005טימור מורגונוב6.0020182018כריס נילסן6.0020222022ארנסט ג'ון אוביינה6.0020232023

אולם
שםלאוםשיא אישי (מטר)שנה בה קבע את שיאו האישישנה בה עבר לראשונה 6 מטרארמנד דופלנטיס6.2720252018אמנואיל קראליס6.1720262025רנו לאבילני6.1620142009סרגיי בובקה / 6.1519931985סטיבן הוקר6.0620092008כריס נילסן6.0520222022ג'ף הרטוויג6.0220021998רודיון גטאולין / 6.0219891989סם קנדריקס6.0120202017מטביי וולקוב6.0120262026זאק ברדפורד6.0120262026מקסים טרסוב6.0019991997ז'אן גלפיון6.0019991999דני אקר6.0020012001שונסי ברבר6.0020162016פיוטר ליסק6.0020172017קיי סי לייטפוט6.0020212021סונדרה גוטורמסן6.0020232023קרטיס מרשל6.0020262026

קופצי מוט מפורסמים
 סרגיי בובקה () - הקופץ הראשון שעבר 6 מטרים, שבר את שיאי העולם 35 פעמים. אחרי שפרש החזיקו שיאיו באולם ובאצטדיון עוד 21 ו-26 שנים בהתאמה.
 קורנליוס וורמרדאם () - שיאן עולם בתקופת מלחמת העולם השנייה, החזיק בשיא העולם במשך 17 שנים.
 בוב ריצ'רדס () - אלוף אולימפי פעמיים ברציפות (הלסינקי 1952 ומלבורן 1956).
 בוב סיגרן () - אלוף אולימפי (מקסיקו סיטי 1968) ושיאן העולם בעבר.
 ארמנד דופלנטיס () - אלוף אולימפי פעמיים ברציפות, פעמיים ברציפות אלוף עולם ושיאן העולם הנוכחי, שבר 12 פעמים את שיא העולם.

 קופצות במוט הטובות בהיסטוריה 
 דירוג תוצאה אצטדיון/אולם אתלטית לאום תאריך מיקום 15.06 מטר  אצטדיון  ילנה איסינבייבה    29 באוגוסט 2009  ציריך, שווייץ 25.03 מטר  אולם  ג'ן שור    30 בינואר 2016  ברוקפורט, ארצות הברית 3 5.01 מטר  אצטדיון  אנג'ליקה סידורובה    9 בספטמבר 2021  ציריך, שווייץ45.00 מטר  אצטדיון  סנדי מוריס    9 בספטמבר 2016  בריסל, בלגיה5 4.95 מטר  אצטדיון קייטי מון    26 ביוני 2021  יוג'ין, ארצות הברית 64.94 מטר  אצטדיון  אלייזה מקרטני    17 ביולי 2018  Jockgrim, גרמניה7 4.92 מטר  אצטדיון  מולי קודרי    22 ביוני 2022  טולוז, צרפת84.91 מטר  אצטדיון  יאריסלי סילבה    2 באוגוסט 2015  בקום, גרמניה4.91 מטר  אצטדיון  קטרינה סטפנידי    6 באוגוסט 2017  לונדון, הממלכה המאוחדת4.91 מטר  אצטדיון   נינה קנדי    30 באוגוסט 2023  ציריך, שווייץ4.91 מטר  אולם  אמנדה מול    25 בפברואר 2025  אינדיאנפוליס, ארצות הברית

 קופצי המוט הטובים בישראל 
 אלכס אברבוך - שיאן ישראל הנוכחי (5.93), סגן אלוף העולם (אדמונטון 2001) ופעמיים ברציפות אלוף אירופה (מינכן 2002 וגטבורג 2006)
 דני קרסנוב - שיאן ישראל בעבר, השתתף ב-3 אולימפיאדות והגיע פעמיים לשלב הגמר
 נעמה ברנשטיין שיאנית ישראל (4.35)

 האלופות והאלופים האולימפיים בקפיצה במוט 

 האלופות והאלופים העולמיים בקפיצה במוט 

קישורים חיצוניים



הערות שוליים

קטגוריה:אתלטיקה: מקצועות שדה
קטגוריה:ספורט אולימפי
מוט